ایچَریده بیر عیدّه چالیشیر منیمله رهبر آراسینی بیر-بیرنه وورسونل
ایچَریده بیر عیدّه چالیشیر منیمله رهبر آراسینی بیر-بیرنه وورسونلار
نیظام مصلحتینین تشخیص مجمعی رئیسی دئدی: من کند اوشاغیندان آرتیق بیر شئی دئییلم و آبروم نیظامدان گلیب. البته منیم یولوم او بیریلریندن آیریدیر چونکی من رهبرله ایشلهمهلییم. ایچَریده بیر عیدّه ایستیر منیمله رهبر آراسینی بیر-بیرینه وورسون آما رهبرله من بیر-بیریمیزله راحات دانیشیریق و یولدا بودور.
مهرین وئردیگی خبره گؤره، آیت الله هاشمی رفسنجانی یکشنبه آخشام ژورنالیستلر و وبلاگ یازانلارلا گؤروشده، بو سوآلین جوابیندا کی اؤلکهنین ایندی سیزه احتیاجی وار و دولت گمیسینی اله آلمالیسیز، دئدی: اؤلکهنین بویون احتیاج اولدوغو اَن موهیم زاد اورک بیرلیگیدیر. مندن داها یاخشی، داها عالیم و داها انرژیلی اینسانلارین وارلیغینا اعتیقادیم وار و فیکر ائلهسهیدیم کی مندن سووای آیریسی یوخدور گلردیم.
ایچَریده بیر عیدّه ایستیر منیمله رهبرین آراسینی بیر-بیرنه وورسونلار.
او آرتیردی: من کند اوشاغیندان آرتیق بیر شئی دئییلم و آبروم نیظامدان گلیب. البته منیم یولوم او بیریلریندن آیریدیر چونکی من رهبرله ایشلهمهلییم. ایچریده بیر عیدّه ایستیر منیمله رهبر آراسینی بیر-بیرینه وورسون آما رهبرله من بیر-بیریمیزله راحات دانیشیریق و یولدا بودور.
رهبر دئدیلر مجلیسین یوزده آلتمیشیدا منیمله موخالیف اولسالار اؤلکهنی خطر تهدید ائلهمیر.
او آرتیردی: بویون اورک بیرلیگی دوشمن قاباغیندا اَن گوجلو قالخاندیر. بو تکجه منیم سؤزوم دئییل بلکه رهبرینده سؤزو بودور. یادیمدادی مجلیس اینتیخاباتیندان اوّل موعظم رهبرلیک مقامیایله گؤروشوم واریدی و غربلیلرین اتومی بحث، تروریزم، اینسان حقلری و ایرانین دوزلتدیگی راکئتلر بارهسینده دانیشدیق و حل یولو آختاریردیم. اونلار بویوردولار: اؤلکهده اورک بیرلیگی اولسا، بو اَن یاخشی دیفاع ساییلیر.
آیت الله هاشمی رفسنجانی دئدی: من دئدیم: بویون کی بو اورک بیرلیگی یوخدور و رهبر دئدیلر: مجلیسین یوزده آلتمیشینین منیمله موخالیف اولماسینا موطمئین اولسام، یئنهده اؤلکهنی خطر تهدید ائلهمیر. هاشمی دئدی: البته کامیل اورک بیرلیگی هئچ اؤلکهده یوخدور آما اینقیلابین اوّللرینده مونافیقلر، تروریستلرین اولماغی ایله بئله، بیزی 8 ایل موقدس دیفاع ایللرینده غالیب ائدن، بو اورک بیرلیگیمیز اولدو.
ایمام، اساسی قانونی یازماغی، پاریسده اولان زماندان باشلادی
نیظام مصلحتینین تشخیص مجمعی رئیسی خاورمیانه و قونشو اؤلکهلرین وضعیّتینه ایشاره ائدیب دئدی: افغانستان شوروینین مغلوب اولماسی ایله بیر زماندا اینقیلابینی بیزله باشلادی آما اورک بیرلیگینین اولماماسی باعیث اولدو هلهده خیابانلاردا قان تؤکولسون. آما بیزیم اینقیلابیمیز اوّل بیر گوندن جماعتین اورک بیلیگی و رأییایله ایدی. ایمام (ره) اینتیخاباتا تلهسردیلر. یادیمدادیر الجزایرلیلر پیام وئردیلر بیز 20 ایلدن سونرا اساسی قانون یازدیق آما ایمام اساسی قانونی یازماغی پاریسده اولاندان باشلامیشدی.
بینظیر بوتونون طالبان بارهسینده هاشمییه وئردیگی جواب
آیت الله هاشمی رفسنجانی مصر و لیبی اینقیلابینا ایشاره ائدیب دئدی: موتأسیفانه مصر و لیبی کیمی تازا اینقیلابلارین چردگینه سلفیلر و طالیبان نفوذ ائدیب و عجیب غریب جریانلار شکل تاپماقدادیر. اؤز ایشلرینهده او قدر ایطمینانلاری وار کی اؤزلرینی پارتلاتماغا بئله حاضیردیلر. یادیمدادیر خانیم بینظیر بوتویا دئدیم: سیز کی بو قدر آچیق دوشونجهلی آدامسیز نیه طالیبانی تربیت وئریرسیز. جواب وئردی: دولتین الینده دئییل و مالّالار بو ایشی گؤرورلر. من اؤزوم آروادام و آروادلار علئیهینه اولان شوعارلاری قبول ائتمیرم.
آیت الله هاشمی رفسنجانی وحدت هفتهسینه ایشاره ائلهمکله دئدی: بیر گونلر پیغمبرین (ص) ویلادت گونو قیرمیزی پالتارلا حضرت معصومهنین (س) حرمینه داخیل اولوب ایسلام و پیغمبر دوشمنلریندن اینتیقام آلماق ایدعالاری اولوردو آما برائت هفتهسی وحدت هفتهسینه چئوریلدی و بو هفتهنین ایبتیکاری آیتالله منتظری طرفیندن ایدی. بیزیم نیظامین سیاستیده وحدتدیر آما ایفراطی جریانلارا موبتلا اولموشوق.
نیظام مصلحتی تشخیص مجمعین عضوی مسئوللار آراسیندا اولان ایختیلافا ایشاره ائدیب دئدی: منیم و خاتمی دورانیندا دا ایختیلاف واریدی آما بویون بیر-بیرلرینی پارچالاییرلار.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab